HTMS Chakri Naruebet

HTMS Chakri Naruebet (Thai จักรีนฤเบศร) merupakan kapal pengangkut pesawat pertama dan satu-satunya milik Thailand. Rekabentuknya berasal daripada kapal pengangkut pesawat Sepanyol Principe de Asturias. Chakri Naruebet telah dibina di Ferrol, Sepanyol oleh pembina kapal Sepanyol iaitu Izar (EN Bazan) di antara tahun 1994-1996. Ia kemudian diserahkan kepada Thailand pada tahun 1997. Kapal ini jarang digunakan disebabkan oleh kekurangan dana selepas krisis kewangan Asia pada tahun 1998. Walau bagaimanapun, kapal ini banyak melibatkan diri di dalam latihan dan bantuan bencana selepas tsunami pada tahun 2004. Peranan utama kapal ini adalah untuk mengawasi Zon Ekonomi Ekslusif dan tugas "Cari dan Selamat".

HTMS Chakri Naruebet adalah merupakan sebuah kapal pengangkut pesawat yang bersaiz paling kecil di dunia.

 Sejarah 
Apabila Taufan Gay melanda Thailand pada tahun 1989, Tentera Laut Diraja Thailand sebagai sebuah unit utama yang dipertanggungjawabkan di dalam misi mencari dan menyelamat telah mendapati bahawa kapal dan pesawat sedia ada tidak dapat bertahan semasa cuaca buruk di laut. Lebih-lebih lagi, Tentera Laut Diraja Thailang juga memerlukan sebuah kapal baru dan berteknologi tinggi, selain untuk memodenkan angkatan lautnya.

Bagi mencapai tujuan ini, pihak tentera laut telah memilih firma Sepanyol iaitu EN Bazan, bagi membina sebuah kapal pengangkut helikopter dengan kos sebanyak Bath 7 juta (AS$175 juta).

Nama "Chakri Naruebet" telah diberikan oleh Raja Bhumibol Adulyadej. Ia bermaksud "raja dari Dinasti Chakri."

Generasi pertama kumpulan pesawat AV-8S Harrier yang dibekalkan bersama-sama dengan Chakri Naruebet telah berusia lebih daripada 30 tahun dan alat-alat ganti sukar untuk didapati dalam beberapa tahun kebelakangan ini disebabkan jarang diatur gerak. USMC AV-8A / AV-8C / SPANISH (THAI) AV-8S & TAV-8S / VIFF Sistem peluru berpandu anti pesawat utama tidak pernah dipasang dan kapal ini juga jarang belayar ke laut lepas. Berdasarkan keadaannya sekarang, ramai pemerhati ketenteraan menyifatkan Chakri Naruebet sebagai lebih kepada menjadi kebanggaan negara daripada bertindak sebagai sebuah kapal pengangkut V/STOL amfibia.Chakri Naruebet

 Peranan 
 Masa aman 
 Bantuan semasa bencana.
 Mencari dan menyelamat.
 Mengeluarkan warganegara Thailand.
 Pemuliharaan alam sekitar.

 Masa perang 
 Kapal armada angkatan.
 Misi-misi pertahanan udara.
 Misi-misi pertahanan permukaan.
 Peperangan anti kapal selam.
 Sokongan operasi ketenteraan.

 Rujukan 
 Haze Gray & Underway World Aircraft Carriers list, Thailand


 Rujukan 

 Pautan luar 

 Royal Thai Navy
 Official Ship Website 
 www.naval-technology.com

Kategori:Kapal pengangkut pesawat Thailand
Kategori:Kapal Tentera Laut Diraja Thai
HTMS Chakri Naruebet